kardosdrur/scandi-wiki huggingface dataset:
Max (tv-serie)

Max er en dansk tv-serie om den 12-årige dreng Max, og alle hans oplevelser. 

Serien er instrueret af Lotte Svendsen efter manuskript af Oliver Zahle, Jens Korse og Lotte Svendsen. Den er produceret af Max Film for DR, og blev vist på DR1. 

Serien er blevet op af indtil videre tre film: Max Pinlig (2008), Max Pinlig 2 - sidste skrig (2011) og Max Pinlig 3 på Roskilde fra 2012.

Medvirkende 
 Samuel Heller-Seiffert – Max
 Mette Horn – Agnete: Max's mor 
 Lars Bom – Steen Cold
 Anna Egholm – Esther
 Faysal Mobahriz – Hassan
 Reimer Bo Christensen – Reimer Bo: TV Vært
 Louise Mieritz – Ulla: Max's lærer
 Signe Wenneberg – Esthers mor
 Asta Esper Hagen Andersen – Tante Ida

Afsnit

Sæson 1 
 Den usynlige dreng og den elektriske ål (sendt første gang 13. januar 2007)
 Små mænd og store krige (sendt første gang 20. januar 2007)
 Hvide damer og bange bukser (sendt første gang 27. januar 2007)
 Venner 4 ever (sendt første gang 3. februar 2007)
 Rigtige mænd tygger deres egne underkjoler (sendt første gang 10. februar 2007)
 Cool og Kristen (sendt første gang 17. februar 2007)
 Som at stjæle slik fra voksne (sendt første gang 24. februar 2007)
 Single Malt og dobbelt date (sendt første gang 9. marts 2007)

Sæson 1 er udkommet pådvd.

Sæson 2 
 Magiske Mester Max (sendt første gang 2. februar 2008)
 En ordentlig mobbedreng (sendt første gang 9. februar 2008)
 Hjemløs på tråden (sendt første gang 16. februar 2008)
 Enden på komedie (sendt første gang 23. februar 2008)
 Hvor ligger hamsteren begravet? (sendt første gang 1. marts 2008)
 Glemmer du så.... det kan jeg ikke lige huske (sendt første gang 8. marts 2008)
 Kvalitetstid til kærtegn (sendt første gang 15. marts 2008)
 Alle alene i verden (sendt første gang 22. marts 2008)

Sæson 2 er udkommet på dvd.

Eksterne henvisninger 
 Seriens officielle hjemmeside på dr.dk
 

Børneserier fra Danmark

DR-serier
Danske tv-serier fra 2000'erne
Caterpillar

Caterpillar Inc., forkortet CAT, er en amerikansk virksomhed og verdens største producent af bygge- og anlægsmaskiner samt diesel- og propanmotorer og gasturbiner til industrielt brug. Fremstiller også tøj og sko på licens med Caterpillar-mærket. Hovedsædet er beliggende i Peoria, Illinois. Caterpillar omsætter for 51,3 milliarder amerikanske dollars, harr 97.000 ansatte (2008) og er noteret på New Yorks børs, hvor aktien indgår i Dow Jones-indekset.

Historie
Virksomheden blev grundlagt i 1925 som en fusion af Holt Manufacturing Company, der havde indregistreret varemærket Caterpillar, og C.L. Best Tractor Company. Under 2. verdenskrig var selskabet leverandør til den amerikanske marine, der byggede flypladser rundt i Stillehavet. Efter krigen steg virksomhedens omsætning støt, og i 1950 åbnede virksomheden sit første kontor i udlandet, hvilket markerede selskabets udvikling mod at blive et multinationalt selskab. I 1980'erne var selskabet tæt på at gå konkurs, og langt ind i 1990'erne var der store konflikter mellem ansatte og ledelsen. I slutningen af 1990'erne blev økonomien bedre.

Referencer

Eksterne henvisninger 
 Caterpillars officielle internationale hjemmeside

Etableret i 1925
Køretøjsproducenter fra USA
Illinois
Beklædningsvirksomheder fra USA
Maskinproducenter fra USA
Carl Heinrich Stratz

Carl Heinrich Stratz (født 14. juni 1858 i Odessa, Det Russiske Kejserrige, død 21. april 1924, Haag, Holland) var en tysk gynækolog, der udgav en række videnskabelige og populærvidenskabelige bøger om medicinske og antropologiske emner. I nogle af hans mest kendte værker beskæftiger han sig med kriterier for kvindelig skønhed, lige som han fremsatte racistiske teser. Men samtidig bidrog han også til morfologien med beskrivelse af sunde kroppe, hvilket havde betydning for børne- og ungdomsmedicin.

Eksterne henvisninger 

Personer fra Odessa
Læger fra Rusland
Læger fra Tyskland
Militærfolk fra Nederlandene
Gynækologer
Det perfekte menneske (film)

Det perfekte menneske er en kortfilm af digteren og instruktøren Jørgen Leth. Filmen giver et sociologisk-antropologisk portræt af livet i Danmark, ved at skildre en mand og en kvinde, der begge benævnes "det perfekte menneske".

I løbet af filmens 13 minutter giver de to hovedpersoner sig i kast med en række forskellige gøremål i et hvidt lokale, kun udstyret med de helt basale rekvisitter – et bord, en seng, en stol. Manden rør sit ansigt, klipper negle, barberer sig, klæder sig af og gør diverse besynderlige ting; hopper, knipser med fingrene og danser i overdrevne bevægelser. Ifølge Jørgen Leth skal filmen vise, hvordan et menneske bliver til i kraft af de roller det bliver tildelt, og hvordan det bliver bedre til at leve.

Det perfekte menneske havde premiere d. 14. juni 1968 i biografen Carlton som forfilm til Jean-Luc Godards Kineserinden.

I 2003 genindspillede Jørgen Leth filmen i fem forskellige udgaver, efter at han fik fem udfordringer af vennen og kollegaen Lars von Trier. Dette projekt blev til filmen De fem benspænd.

Eksterne henvisninger 
 

Film instrueret af Jørgen Leth
Danske film fra 1967
Kortfilm fra Danmark
Dansksprogede film
Skinnebus

Skinnebusser er betegnelsen for forskellige typer af lette solomotorvogne og tilhørende bivogne og styrevogne, der benyttes til persontrafik, hovedsageligt på side- og privatbaner. Der er ikke nogen klar definition på begrebet, men forskellige bestemte togtyper betegnes som det.

Eksterne henvisninger 

Jernbanemateriel
Togsæt
Biologisk antropologi

Biologisk antropologi, eller fysisk antropologi er et område i de antropologiske studier, der omhandler den biologiske evolution, genetiske arv, menneskelig tilpasningsevner og variation, primatologi, morfologi og den fossile arv af menneskelig evolution.

Biologisk antropologi blev udviklet i det 19. århundrede, før Alfred Russel Wallaces og Charles Darwins teorier om naturlig selektion og Gregor Mendels arbejde om genetik. Biologisk antropologi bliver kaldt således, da alt data bygger på fysiske beviser, såsom fossiler, specielt menneskelige knogler, men også dyreknogler. Da Darwins teori slog igennem, samt udviklingen af den moderne syntese, har antropologere haft adgang til nye former for data, og mange er begyndt at kalde sig selv for biologisk antropologer.

Uddannelsesmæssigt bliver biologisk antropologi udbudt på SDU under Naturvidenskab og Sundhedsvidenskab. Her er fokus primært den fossile arv fra mennesket, da SDU bl.a. har en af verdens største samlinger af middelalderfossiler fra Jylland og Fyn.

Eksterne henvisninger 
 Niels Bonde og Pia Bennike: "Fysisk antropologi og human evolution - stadier i den historiske udvikling af studierne i Danmark og det øvrige Skandinavien" (Dansk Geologisk Forening, Årsskrift for 1987-89; 1990; s. 81-90
 Biologisk antropologi (tilvalg), SDU

Videregående uddannelser i Danmark
Syddansk Universitet
Antropologi
Sundhed
Naturvidenskab
Dino Zoff

Dino Zoff (født 28. februar 1942) er en tidligere italiensk fodboldspiller og den ældste spiller, der nogensinde har vundet Verdensmesterskabet i fodbold. I en alder af 40 år vandt Zoff guld ved VM i Spanien i 1982 som anfører for det italienske landshold. 

Zoff var kendt som en fabelagtig målmand og flere historiebøger placerer ham som den bedste spiller nogensinde på sin position. Han er især kendt for sin legendariske karriere i storklubben Juventus FC, hvor han spillede over 300 kampe og vandt 6 italienske mesterskaber. Med 112 kampe for det italienske landshold er Zoff den spiller, der har spillet tredjeflest kampe i den azurblå trøje, kun overgået af Fabio Cannavaro og Paolo Maldini. 
 
Efter at have indstillet sin aktive karriere har Zoff været træner for flere italienske fodboldklubber; Juventus (1988-1990), SS Lazio (1990-1994, 1996-1997, 2001) og Fiorentina (2005) samt det italienske landshold (1998-2000).

Titler

Som spiller

Juventus 
 Serie A 
 1972-73,1974-75,1976-77,1977-78,1980-81,1981-82
 Coppa Italia
 1978-79, 1982-83
 UEFA Cup
 1976-77

Italien 
 Verdensmesterskabet i fodbold
 VM i 1982
 Europamesterskabet i fodbold
 EM i 1968

Som træner

Juventus 
 Coppa Italia
 1989-90 
 UEFA Cup
 1989-90

Italien 
 Sølvmedalje ved EM i 2000

Eksterne henvisninger 

Fodboldspillere fra Italien
Fodboldtrænere fra Italien
Verdensmestre i fodbold
Trænere for Italiens fodboldlandshold
Fodboldtrænere fra ACF Fiorentina
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Tiger på spring, drage i skjul

Tiger på spring, drage i skjul (engelsk: Crouching Tiger, Hidden Dragon, simplificeret kinesisk: 卧虎藏龙, traditionel kinesisk: 臥虎藏龍, pinyin: Wòhǔ Cánglóng) er en firedobbelt Oscar-vindende kinesisk film fra 2000. Filmen er instrueret af Ang Lee.

Filmen er baseret på en roman af Wang Dulu. Den gjorde wuxia-genren kendt i Vesten, hvor den fik en god modtagelse, ikke mindst i USA, hvor den blev den bedst indtjenende ikke-engelsksprogede film nogensinde med en omsætning på 128 mio. amerikanske dollars – hvilket er mere end dobbelt så meget som Livet er smukt, der er nummer to på listen. På verdensplan omsatte filmen for 213 mio. dollars.

Tiger på spring, drage i skjul blev produceret i samarbejde mellem filmselskaber i Taiwan, Kina, Hong Kong og USA. Den blev indspillet i Kina.

Udover fire Oscars i kategorierne bedste fremmedsprogede film, bedste fotografering, bedste musik og bedste scenografi har filmen modtaget i alt 36 øvrige priser, bl.a. fik den i 2001 en Robert for årets ikke-amerikanske film.

Eksterne henvisninger 
 Tiger på spring, drage i skjul  – Officiel website 
 Tiger på spring, drage i skjul på Filmz.dk

Referencer 

Film fra 2000
Film fra Kina
Oscar for bedste fremmedsprogede film
Bodilprisen for bedste ikke-amerikanske film
Kampsportsfilm fra Hongkong
Ernst Jandl

Ernst Jandl (1. august 1925 i Wien – 9. juni 2000) var en østrigsk digter, forfatter og oversætter. Han blev kendt for sin specielle humoristiske sprogkunst i eksperimentel lyrik og nogle markante neologismer.

Jandl kom ved slutningen af 2. verdenskrig i engelsk krigsfangenskab. Efter sin løsladelse studerede han germanistik og anglistik. 1949 afsluttede han gymnasielærereksamen og fik doktorgrad i 1950 og var indtil 1979 lærer ved forskellige gymnasier i Wien.

Han var under indflydelse af konkret poesi og dadaisme, og Jandl udtrykte sig gennem eksperimentelle digte. I 1952 offentliggjorde han sit første værk i tidsskriftet Neue Wege.

Fra 1954 var Ernst Jandl nær ven med Friederike Mayröcker, som han sidenhen levede med og skrev flere værker sammen med. Han mestrede legen med sproget, der gjorde Jandl til en vigtig repræsentant for den tysksprogede lyrik. I hans berømte digt "Ottos Mops" bruger han kun vokalen "o", og digtet "schtzngrmm" fortæller han om krigens lyde gennem ord, der er sammensat af bogstaver, der lyder som skud eller detonerende missiler. "schtzngrmm" er Jandls måde at skrive ordet "Schützengraben" (skyttegrav). Flere af Jandls digte skal hellere høres end læses, fordi hans leg med ord giver en anden mening, når de læses højt. Legen med ordene gør også han litteratur og lyrik svær at oversætte til andre sprog.

Eksterne henvisninger 
 

Digtere fra Østrig
Oversættere fra Østrig
Humorister
Lihme

Lihme er en by på halvøen Salling ved Venø Bugt med , beliggende 9 km sydvest for Rødding, 12 km vest for Balling, 24 km sydvest for Roslev og 20 km vest for Skive. Byen hører til Skive Kommune og ligger i Region Midtjylland. I 1970-2006 hørte byen til Spøttrup Kommune.

Lihme hører til Lihme Sogn. Lihme Kirke ligger i byen.

Faciliteter 
 Børnehuset Fjordbo er en nybygget institution med plads til 25 børnehavebørn og 10 vuggestuebørn.
 I Lihme Medborgerhus kan der dækkes op til 150 personer. Medborgerhuset ligger ved sportsplads, tennisbaner, petanquebane, udekøkken, bålplads og  legeplads.
 Lihme Skole er nedlagt, men skolegården er parkeringsplads for både børnehuset og medborgerhuset.
 Lihme har Dagli'Brugs.

Historie

Landsbyen 
I 1901 blev Lihme beskrevet således: "Lime med Kirke, Missionshus (opført 1889) og Skole; Aalbæk med Præstegaard og Skole;" Det høje målebordsblad fra 1800-tallet viser desuden fattighuse i både Lihme og Ålbæk.

Lihme Sogn delte ikke præst med andre sogne. Lihme pastorat blev grundlaget for Lihme sognekommune, der fungerede frem til kommunalreformen i 1970.

Stationsbyen 
1. februar 1931 fik Lihme forbindelse med Vestsallingbanen (1924-66). Der blev ikke lagt skinner til Lihme, men passagerer og gods blev kørt med banens rutebil eller lastbil til og fra Brodal Station 3 km mod øst. Baneselskabet købte en købmandsbutik og ombyggede den til jernbanestation med billetsalg og godsekspedition som de andre stationer. Stationsbygningen er bevaret på Amtsvejen 1.

Det lave målebordsblad fra 1900-tallet viser to bagerier, telefoncentral og forsamlingshus. Missionshuset lå ½ km nord for Lihme.

Noter

Eksterne kilder/henvisninger 

 Lihme By
 SDFE kortviser: Høje målebordsblade 1842-1899 og lave målebordsblade 1901-1971

Byer i Skive Kommune
Ramsing

Ramsing er en by på halvøen Salling med , beliggende 8 km syd for Rødding, 4 km sydvest for Balling, 17 km sydvest for Roslev og 14 km vest for Skive. Byen hører til Skive Kommune og ligger i Region Midtjylland.

Ramsing hører til Ramsing Sogn. Ramsing Kirke ligger i byen.

Faciliteter 
 Børnehuset Troldebo er en integreret institution med børnehave og vuggestue for børn i alderen 0-6 år. Huset råder over en idrætshal og en stor legeplads.
 I Ramsing kan man dyrke tennis, badminton, gymnastik og petanque.
 Ramsing Forsamlingshus fra 1935 har en stor sal med scene og en lille sal.

Historie

Landsbyen 
I 1901 blev Ramsing beskrevet således: "Ramsing med Kirke, Skole, Forsamlingshus (opf. 1878), Andelsmejeri, Mølle med Bageri og Telefonst.;" Det høje målebordsblad fra 1800-tallet viser desuden et fattighus.

Kommunen 
Ramsing Sogn var anneks til Håsum Sogn, hvor præstegården lå. Håsum-Ramsing pastorat blev grundlaget for Håsum-Ramsing sognekommune, der fungerede frem til kommunalreformen i 1970, hvor den indgik i Spøttrup Kommune. Rødding og Balling var omtrent lige store og kunne ikke blive enige om hvor rådhuset i den nye storkommune skulle ligge. Som kompromis placerede man det på Kirke Alle 1 i Ramsing. "Kommunegården" fra 1970 blev revet ned i 2013, og der blev i stedet anlagt bypark på grunden.

Stationsbyen 
Ramsing fik jernbanestation på Vestsallingbanen (1924-66). Stationen havde omløbsspor og svinefold ved hovedsporet.

Stationsbygningen er bevaret på Pile Alle 7. Den asfalterede cykel- og vandresti "Vestsallingstien" går gennem byen. Mod nordvest fra Rønne Alle følger den Vestsallingbanens tracé på 2 km til Vejby.

Noter

Eksterne kilder/henvisninger 
 Haasum-Ramsing.dk
 SDFE kortviser: Høje målebordsblade 1842-1899 og lave målebordsblade 1901-1971

Byer i Skive Kommune
Hem (Skive Kommune)

Hem er en by på halvøen Salling med , beliggende 14 km syd for Roslev, 30 km sydøst for Nykøbing Mors og 6 km nordvest for Skive. Byen hører til Skive Kommune og ligger i Region Midtjylland.

Hem hører til Hem Sogn. Hem Kirke ligger i byen.

Faciliteter 
 Hem Skole blev bygget i 1959 som centralskole for Hem, Hindborg og Dølby. Den afløste en skole i hvert af de 3 sogne. Dengang havde den 1.-7. klasse, nu har den 0.-6. klasse. Til skolen er der senere bygget hal og lavet sportsarealer. I 1990 blev der indrettet en aldersintegreret institution i den gamle inspektørbolig. Der måtte hurtigt bygges til, da der allerede 2 år efter var 60 børn på venteliste. I 1998 fik skolen SFO. I 2008 blev børnehave og skole lagt sammen.
 Hem Ældrecenter fra 1931 med et overdækket glasareal fra 1994 danner rammen om centerets 14 plejeboliger, hvoraf 12 er 2-værelses og 2 er 1-værelses midlertidige boliger. I august 2014 blev centrets sansehave indviet.
 Hem Forsamlingshus er opført i 1956. Det har en stor sal til 120 personer og en lille sal til 36 personer-

Historie

Landsbyen 
I 1901 blev Hem beskrevet således: "Hem (1466: Høøm) med Kirke, Præstegd., Skole, Mølle og Andelsmejeri;" Det høje målebordsblad fra 1800-tallet viser desuden et fattighus.

Hindborg Sogn og Dølby Sogn var annekser til Hem Sogn, hvor præstegården lå. Hem-Hindborg-Dølby pastorat blev grundlaget for Hem-Hindborg-Dølby sognekommune, der fungerede frem til kommunalreformen i 1970.

Stationsbyen 
Hem fik jernbanestation på Vestsallingbanen (1924-66). Stationen havde omløbsspor og varehus med læsserampe.

Det lave målebordsblad fra 1900-tallet viser foruden stationen forsamlingshus, telefoncentral og en fabrik.

Stationsbygningen er bevaret på Hindborgvej 127 og fungerer nu som skolens "udeskole". Den asfalterede cykel- og vandresti "Vestsallingstien" går på banens tracé gennem byen og 4 km mod øst til Skives Nørre Boulevard ved golfklubben. Stien er 25 km lang, men kun på 13 km følger den banetracéet, som den forlader 100 meter vest for Hem.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Skive Kommune
Hermann Minkowski

Hermann Minkowski (født 22. juni 1864, død 12. januar 1909) var en tysk matematiker og teoretisk fysiker, professor i Bonn, Königsberg, Zürich og Göttingen. 

En af hans første udmærkelser var en pris fra videnskabsakademiet i Paris for en afhandling om fremstillingen af et helt tal som summen af fem kvadrattal. Minkowskis anvendelse af geometriske metoder indenfor talteorien var banebrydende, og hans værker Geometrie der Zahlen (1896) og Diophantische Approximationen (1907) regnes som klassiske på dette område. I fysikken bidrog Minkowski til at skabe det matematiske grundlag for relativitetsteorien.

Kilder 
 William J. LeVeque, Fundamentals of Number Theory, Addison-Wesley, New York 1977.

Eksterne henvisninger 
 

Matematikere fra Tyskland
Tyskere i 1800-tallet
Tyskere i 1900-tallet
Hvidbjerg (Skive Kommune)

Hvidbjerg er en landsby i Midtjylland med . Hvidbjerg er beliggende i Salling fem kilometer vest for Skive.

Landsbyen ligger i Region Midtjylland og hører under Skive Kommune. Hvidbjerg er beliggende i Hvidbjerg Sogn.

I landsbyen findes Hvidbjerg Kirke.

Kilder 

Byer i Skive Kommune
Fiskbæk Å

Fiskbæk Å er en lille cirka 12 km lang og op til 8 m bred å, der har sit udspring i Midtjylland, ca. 2 km vest for Ravnstrup, og 10 km vest for Viborg. Den løber cirka syv km. mod nord, og svinger så mod først øst og så nord igen, og løber ud i Hjarbæk Fjord, ca. 2 km nordvest for Løgstrup.

Ved den øvre del af ådalen hvor tidligere Bredsgårde Sø lå, er et område på i alt 171 ha med krat- og lyngklædte skrænter, enge og moser med kildevæld fredet i 1984 . Området er nu habitatområde nr. 38 Bredsgårdsø i Natura 2000 netværket 

I 2009 blev der foretaget en genopretning af Fiskbæk Å til dens naturlige løb uden spærringer, så fiskene får fri passage til deres gydepladser. Viborg Kommune har stået for genopretningen, der har varet et år og har kostet over tre millioner kroner .

Eksterne kilder og henvisninger 

 Naturplan 38  på naturstyrelsen.dk
 Regulativ for Fiskbæk Å med tilløb, tidligere Amtsvandløb nr. 110 Viborg amt
 Den Store Danske 

Vandløb i Danmark
EU-habitatområder i Danmark
Fredede arealer i Danmark
Vandløb i Viborg Kommune
John Millington Synge

Edmund John Millington Synge (født 16. april 1871, død 24. marts 1909) var en irsk dramatiker. 

William Butler Yeats fik ham til at besøge Aranøerne ved Irlands vestkyst, og miljøet der fik stor indflydelse på Synges digtning. I 1903 og 1904 opførte The Irish National Theatre Society i Dublin hans to enaktere, komedien In the Shadow of the Glen og den klassisk enkle tragedie Riders to the Sea. Senere fulgte Abbey Theatre med The Well of the Saints (1905) og The Playboy of the Western World (1907). Det sidste, Synges hovedværk, vakte stor ballade pga. hans respektløse behandling af den irske folkekarakter. The Tinker's Wedding udkom i 1908.

Synges komedier har et poetisk anstrøg som ikke mindst skyldes hans brug af irsk-engelske udtryk og sætningsrytme. Han var en vigtig skikkelse i den irske litterære renæssance.

Eksterne henvisninger 

 John Millington Synge på Online-literature.com 
 John Millington Synge på Answers.com 

Essayister fra Irland
Dramatikere fra Irland
Engelsksprogede forfattere
Novelleforfattere fra Irland
Digtere fra Irland
Romanforfattere fra Irland
Nova Bank Fyn

Nova Bank Fyn A/S var en dansk bank, der blev etableret i 2009 som følge af Finansiel Stabilitets salg af hovedparten af Fionia Bank til Nordea. 

Nova Bank Fyn var ejet af Finansiel Stabilitet. Kunderne var alle tidligere erhvervskunder i Fionia Bank, som Nordea ikke var interesseret i at overtage. Formålet med Nova Bank Fyn er at afvikle bankens aktiviteter ved at forbedre kundernes engagementer med henblik på at disse kan overgå til en anden bank.

Nova Bank Fyn er ophørt og omdannet til FS Bank A/S. FS Bank er ligeledes afviklet og ophørte i 2014.

Eksterne henvisninger
 FS Banks hjemmeside  

Etableret i 2009
Ophørt i 2014
Finansiel Stabilitet
Tidligere banker i Danmark
Widerøe

Widerøes Flyveselskap ASA er et norsk flyselskab, der med en årlig omsætning på 1,8 mia. norske kroner og 1,5 mio. passagerer er Nordens største regionale flyselskab. Selskabet var indtil 3. maj 2013 et helejet datterselskab af SAS Group og opererede en flåde på 29 Dash 8-turbopropfly, der befløj 35 destinationer i Norge og 6 ruter til udlandet, blandt andet til København. Det blev frasolgt helt i juni 2016. Torghatten ASA er fra 2021 opkøbt af kapitalfonden EQT Partners.

Virksomheden blev oprettet af fem flyentuasiaster i 1934, deriblandt Viggo Widerøe og John Strandrud. Hensigten var at udføre taxa-, ambulance-, skole- og fotoflyvning. I 1936 købte Det norske Luftfartselskap 51% af aktierne. Efter at have etableret et rutenet deltog et Widerøe-fly i en ekspedition til Antarktis og senere i kortlægningsopgaver på Svalbard. DNL frasolgte i 1947 sin aktiepost til Forenede Industrier. Rutenettet blev kraftigt udvidet i årene efter 2. verdenskrig, særligt i Nordnorge. 

I 1969 købte SAS aktiemajoriteten fra Forenede Industrier, og i slutningen af 1980'erne overtog Widerøe Norsk Air, hvorved selskabet for alvor satsede på den kommercielle ruteflyvning. 

Selskabet har haft fire fatale ulykker; i 1982, hvor 15 omkom, i 1988, hvor 36 omkom, i 1990, hvor 5 omkom og i 1993, hvor 5 omkom. Ligesom SAS har Widerøe haft en del tekniske problemer med sine Dash 8-fly.

Flyflåde

Kilder og eksterne henvisninger 
 Widerøes hjemmeside
 Om Widerøe på SAS' hjemmeside 
 

Flyselskaber fra Norge
Etableret i 1934
Infinitesimal

Infinitesimal (af latin infinitesimus) er en betegnelse for noget, der er så uendeligt småt, at der ikke umiddelbart er nogen måde at se eller måle værdien. Ordet bruges ofte i matematik.

Når man løser intregraler og differential-ligninger snakker man om 𝛥y og 𝛥x. De er meget små og bevæger sig mod 0 – alt efter hvor præcis udregning og intervaller er.

Infinitesimal er defineret ved, at det er større end 0, men der er ikke nogle tal der er mellem 0 og infinitesimal. Ligesom uendelig kan det ikke skrives som en tal, eftersom der så ville findes et tal der er mindre end infinitesimal og større end 0, og det modstrider definitionen. At der altid er et tal mellem 0 og x kan bevises med formlen:

For x > 0, så vil 0 < x/2 < x

Infinitesimalregning
Matematisk logik